**รายงานการประชุมสภาองค์การบริหารส่วนตำบลวังม้า**

**สมัยวิสามัญ สมัยที่ 1 ครั้งที่ 1 ประจำปี พ.ศ.2556**

**วันอังคาร ที่ 21 พฤษภาคม พ.ศ. 2556**

**ณ ห้องประชุมสภาองค์การบริหารส่วนตำบลวังม้า**

**----------------------------------------**

**เริ่มประชุมเวลา 10.00 น.**

เมื่อถึงกำหนดเวลาการประชุม นายเอกลักษณ์ ชมชาติ ประธานสภาองค์การบริหารส่วนตำบลวังม้า ได้กล่าวเปิดประชุมสภาองค์การบริหารส่วนตำบลวังม้า สมัยวิสามัญ สมัยที่ 1 ครั้งที่ 1 ตามระเบียบวาระการประชุม ดังนี้

**ระเบียบวาระที่ 1** **เรื่องที่ประธานจะแจ้งให้ที่ประชุมทราบ**

ประธานสภาฯ การอยู่เวรยามของสมาชิกสภาองค์การบริหารส่วนตำบลวังม้า เรียบร้อยดี ไม่มี

ปัญหาขัดข้างอย่างไร ถ้าใครมีภารกิจมาอยู่เวรไม่ได้ขอให้แจ้งผมเหมือนเดิมนะ

ครับ

**มติที่ประชุม** รับทราบ

**ระเบียบวาระที่ 2** **เรื่องรับรองรายงานการประชุม สมัยสามัญ สมัยที่ 1 ครั้งที่ 1 ประจำปี**

**2556 เมื่อวันที่ 11 กุมภาพันธ์ 2556**

ประธานสภาฯ ตามสำเนารายงานการประชุมสภา สมัย สามัญ สมัยที่ 1 ครั้งที่ 1 ประจำปี

2556 เมื่อวันที่ 11 กุมภาพันธ์ 2556 ที่แจกให้สมาชิกทุกท่านแล้ว มี

สมาชิกท่านใดต้องการแก้ไขหรือเพิ่มเติมส่วนใดหรือไม่ เมื่อไม่มีสมาชิกท่านใด

ต้องการเสนอหรือแก้ไข ผมขอมติที่ประชุมด้วยครับ

**มติที่ประชุม** รับรองรายงานการประชุม

**ระเบียบวาระที่ 3** **เรื่องเสนอเพื่อพิจารณา**

ประธานสภาฯเรื่องจ่ายขาดเงินสะสม ตามที่สภาองค์การบริหารส่วนตำบลวังม้า ได้เชิญ

สมาชิกทุกท่านเข้าร่วมประชุมสภาในครั้งนี้ คณะผู้บริหารได้ประชุมกันเพื่อ

แก้ไขปัญหาและบรรเทาความเดือดร้อนให้กับประชาชนตำบลวังม้าได้ทำ

การเกษตร รวมเป็นเงิน 362,096 บาท ขอเชิญฝ่ายบริหารชี้แจงครับ

นายก อบต. ขณะนี้เงินสะสมของ อบต.ที่ใช้จ่ายได้ทั้งสิ้น 1,123946.03 บาท และ

ต้องการจ่ายขาดเงินสะสมในครั้งนี้ 362,096 บาท ดังนี้ครับ

1. จัดซื้อที่ดินเพื่อขอเปิดทางน้ำจากแม่น้ำวังม้า บริเวณเหนือฝายบ้านวังสำราญ เป็นจำนวนเงิน 170,000 บาท จากที่ดินของนายบุญแทน สุภาสัจ อยู่บ้านเลขที่ 6 หมู่ที่ 14 ตำบลวังม้า อำเภอลาดยาว จังหวัดนครสวรรค์ ตามโฉนดที่ดินเลขที่ 10604 เล่ม 107 หน้า 4 อำเภอลาดยาว จังหวัดนครสวรรค์ และที่ดินของนางสาว สุทธิเทศ อยู่บ้านเลขที่ 135 หมู่ที่ 3 ตำบลวังเมือง อำเภอลาดยาว จังหวัดนครสวรรค์ ตามโฉนดที่ดินเลขที่ 17629 เล่ม 177 หน้า 29 อำเภอลาดยาว จังหวัดนครสวรรค์ รวม 1 ไร่ 3 งาน 50 ตารางวา หรือมีพื้นที่ไม่น้อยกว่า 2850 ตารางเมตร และจะชำระเงินให้กับเจ้าของที่ดินต่อเมื่อมีการรังวัดและโอนกรรมสิทธิ์ให้องค์การบริหารส่วนตำบลวังม้าเรียบร้อยแล้ว
2. จัดซื้อท่อระบายน้ำคอนกรีตเสริมเหล็ก ชั้น 3 จำนวน 40 ท่อน เป็นเงิน 98,100 บาท
3. จ้างเหมาซ่อมแซมถนนลงหินคลุก สายเริ่มจากที่ดินนายลำพึง พูลเขตรกิจ ถึงที่ดินนายประทวน สุรอด เป็นเงิน 93,996 บาท

และผมขอเพิ่มเติมการแก้ไขคำชี้แจงในโครงการตามข้อบัญญัติงบประมาณรายจ่ายประจำปีงบประมาณ พ.ศ.2556 ปรากฏในแผนงานอุตสาหกรรมโยธา งานก่อสร้างโครงสร้างพื้นฐาน โครงการก่อสร้างถนนคอนกรีตเสริมเหล็ก หมู่ 6 บ้านวังดินดาด สายเริ่มจากถนนลาดยาวสายบ้านวังม้า –หนองนมวัว ถึงลานตากอเนกประสงค์หมู่บ้าน ขนาดผิวจราจรกว้าง 4 เมตร หนา 0.15 เมตร ระยะทางยาว 100 เมตร หรือมีพื้นที่ไม่น้อยกว่า 180 ตารางเมตร ลงหินคลุกไหล่ทางกว้าง 0.30 เมตร หนา 0.20 เมตร พร้อมป้ายประชาสัมพันธ์ 1 ป้าย ตามแบบองค์การบริหารส่วนตำบลวังม้ากำหนด จำนวนเงิน 192,000 บาท จึงขอแก้ไขจากพื้นที่ไม่น้อยกว่า 180 ตารางเมตร เป็นพื้นที่ไม่น้อยกว่า 400 ตารางเมตร จำนวนเงินเท่าเดิมครับ

ประธานสภาฯตามที่ฝ่ายบริหาร ได้ชี้แจงให้ทราบเกี่ยวกับการจ่ายขาดเงินสะสมในครั้งนี้ คือ จัดซื้อที่ดินเพื่อทำคลองส่งน้ำ ซื้อท่อ และลงหินคลุก รวมเป็นเงิน 362,096 บาท ก็เพื่อเป็นประโยชน์ของประชาชนตำบลวังม้า และขอแก้ไขพื้นที่ในโครงการตามข้อบัญญัติ จากพื้นที่ไม่น้อยกว่า 180 ตารางเมตร เป็น พื้นที่ไม่น้อยกว่า 400 ตารางเมตร มีสมาชิกสภาท่านใดสงสัยหรือไม่ ถ้าไม่มีขอมติที่ประชุมครับ

**มติที่ประชุม** เห็นชอบ 32 เสียง ไม่เห็นชอบ 0 เสียง มีมติเป็นเอกฉันท์ เห็นชอบตามเสนอ

**ระเบียบวาระที่ 4** **เรื่องอื่นๆ**

ประธานสภาฯ มีสมาชิกท่านใด เสนอเรื่องอื่นๆ เชิญครับ

นายก อบต. ขอขอบคุณสมาชิกสภาองค์การบริหารส่วนตำบลวังม้า ประธานสภาและรองประธานสภาองค์การบริหารส่วนตำบลวังม้า สำหรับโครงการของหมู่บ้านได้ดำเนินการไปบางส่วนแล้วตามระเบียบ และขอความร่วมมือสมาชิกสภาทุกท่านร่วมมือแจ้งรายชื่อคณะกรรมการเปิดซองสอบราคากับเจ้าหน้าที่ด้วย

ประธานสภา ฯ มีสมาชิกสภาท่านใด เสนอเรื่องอื่น ๆ หรือไม่ เชิญครับ หากไม่มี ก็ขอขอบคุณทุกท่านที่เข้าร่วมประชุมในวันนี้ และขอปิดการประชุมครับ

เลิกประชุมเวลา 12.00 น.

ผู้จดบันทึกรายงานการประชุม

( นายฉัตรชัย รักทรัพย์ )

เลขานุการสภาองค์การบริหารส่วนตำบลวังม้า

ผู้ตรวจรายงานการประชุม

( นายเอกลักษณ์ ชมชาติ )

ประธานสภาองค์การบริหารส่วนตำบลวังม้า